Ambasadorul României în Turcia: Până la acest moment nu sunt anunțați români afectați de cutremurul produs în Marea Egee.
Cutremurul cu magnitudinea de 6,7 pe scara Richter a avut loc în apropierea orașului turc Izmir și a insulei grecească Samos. CNN Turcia transmite că șase oameni au murit și alți 120 sunt răniți în urma seismului. Decesul altor două persoane, respectiv doi copii, a fost raportat pe Insula Samos.
Ambasadorul României în Tucia, Gabriel Șopandă, a spus, vineri, la Aleph News, că nu există nicio informație referitoare la existența unor români afectați de cutremurul din Marea Egee."Avem o comunitate relativ mică (600 români – n.red.), nu avem nici o informație că românii ar fi fost afectați de cutremur. Colegii de mei au luat legătura și încep să vorbească cu asociațiile de români. Nu avem informații despre români afectați", a spus demnitarul.El a adăugat că nu a fost declarată stare de urgență, în Turcia."Sunt echipe pentru gestionarea dezastrelor care au început operațiuni de căutare și salvare. Au murit patru oameni, circa 150 sunt răniți și căutările continuă", a mai spus Gabriel Șopandă.Ministerul Afacerilor Externe (MAE) a anunțat că autoritățile turce, respectiv autoritățile elene nu au notificat, până vineri după-amiaza, nu au raportat existența unor cetățeni români printre persoanele afectate de cutremurul din Marea Egee."Până la acest moment, autoritățile turce, respectiv autoritățile elene nu au notificat misiunile diplomatice sau consulare ale României în cele două state cu privire la existența unor cetățeni români printre persoanele afectate, iar la nivelul misiunilor României nu au fost primite solicitări de asistență consulară", anunță MAE.MAE precizează că cetățenii români care se află pe teritoriul Republicii Turcia pot solicita asistență consulară la numărul de telefon al Ambasadei României la Ankara: +90 312 4477940, al Consulatului General al României la Izmir: +90 232 4650579 și ale Consulatului General al României la Istanbul: +90 212 3583541, +90 212 3580516, +90 212 3583537, apelurile fiind redirecționate către Centrul de Contact și Suport al Cetățenilor Români din Străinătate (CCSCRS) și preluate de către operatorii Call Center în regim de urgență sau la numerele de telefon de urgență ale acestora: Ambasada României la Ankara: +90 532 3181726, Consulatul General al României la Izmir: +90 530 4150077 și Consulatul General al României la Istanbul: +90 533 5420695.Cetățenii români care se află pe teritoriul Republicii Elene pot cere asistență consulară la numărul de telefon al Ambasadei României la Atena: +30 210 6728879, apelurile fiind redirecționate către Centrul de Contact și Suport al Cetățenilor Români din Străinătate (CCSCRS) și preluate de către operatorii Call Center în regim de urgență sau la numărul de telefon de urgență al ambasadei: +30 6978996222.